Oscar Piastri
Oscar Piastri (født d. 6. april 2001) er en australsk racerkører. Det er blevet annonceret, at han vil fra 2023 sæsonen køre for Formel 1-holdet McLaren.

Tidlige karriere

Gokarts 
Piastri begyndte som mange andre kørere i gokarts.

Formel 4 
Piastri gjorde sin debut i formelbiler i 2016, da han kørte i Formel 4 mesterskabet i de Forende Arabiske Emirater.  Han forsatte i Formel 4 i 2017, denne gang i det britiske mesterskab, hvor han sluttede på andenpladsen i sæsonen.

Formel Renault Eurocup 
Piastri rykkede i 2018 til Formel Renault Eurocup, hvor han blev på niendepladsen i sin debutsæson. Han skiftede herefter til de forsvarende mestre, R-ace GP holdet, og vandt som resultat mesterskabet i 2019 sæsonen.

Formel 3 
Piastri rykkede videre til Formel 3 for 2020 sæsonen. Han ville i sæsonen deltage i en højintens trevejs mesterskabskamp imod Théo Pourchaire og Logan Sargeant. Piastri endte dog med at tage mesterskabet, kun 3 point foran andenpladsen Pouchaire og 4 point foran Sargeant på trejdepladsen.

Formel 2 
Piastri fortsatte sin march igennem rækkerne, og rykkede for 2021 op i Formel 2. Piastri vandt i sin debutsæson mesterskabet, og blev hermed kun den sjette kørere nogensinde til at vinde GP2/F2 mesterskabet i deres debutsæson i serien, efter Nico Rosberg, Lewis Hamilton, Nico Hülkenberg, Charles Leclerc og George Russell.

Formel 1

Reservekører 
På trods af hans meget imponerede resultater over de sidste år, kunne Piastri ikke marchere direkte ind i Formel 1, og måtte for 2022 sæsonen tage rollen som reservekører for Alpine, hvis ungdomsakademi han havde været del af siden 2020.

Kontraktstrid 
Alpine annoncerede i august 2022, at Piastri ville rykke op som en af holdets kørere ved 2023 sæsonen, hvor han ville erstatte Fernando Alonso, som vil rykke til Aston Martin. En time senere annoncerede Piastri dog via sin Twitter konto, at han ikke havde en kontrakt, og han ikke ville køre for Alpine i 2023. Dette var som resultat af, at Piastri allerede der havde underskrevet en kontrakt med McLaren, dog mente Alpine, at han stadig havde en kontrakt med dem. Efter en sag hos kontraktafdelingen hos FIA, blev der dømt til fordel for McLaren og Piastri, og aftalen om hans skifte til McLaren kunne offentliggøres.

McLaren 
Piastri vil gøre sin Formel 1 debut i 2023 sæsonen, hvor han vil køre for McLaren, med Lando Norris som hans holdkammerat.

Kilder

Eksterne henvisninger 

Personer fra Melbourne
Motorsportsfolk fra Australien